ดราก้อนเควสต์ การผจญภัยอันยิ่งใหญ่ของได

ดราก้อนเควสต์ การผจญภัยอันยิ่งใหญ่ของได (; โรมาจิ: "Doragon Kuesuto: Dai no Daibōken") หรือ 
ไดตะลุยแดนเวทมนตร์ ในชื่อภาษาไทยในอดีต เป็นการ์ตูนญี่ปุ่นที่ถูกเขียนขึ้นจากเค้าโครงมาจากเกม ดราก้อนเควสต์ อันแสนโด่งดัง แต่งเรื่องโดย ริคุ ซันโจ วาดภาพประกอบโดย โคจิ อินาดะ ถูกทำออกมาในรูปแบบสื่ออื่นๆ ตั้งแต่อนิเมะและวิดีโอเกม
แรกเริ่มได้เริ่มลงตีพิมพ์ในนิตยสารโชเน็นจัมป์รายสัปดาห์ ในฐานะการ์ตูนเรื่องสั้นที่มีความยาวเพียงไม่กี่ตอนเท่านั้น แต่ต่อมาก็ได้ลงตีพิมพ์เป็นเรื่องยาวตั้งแต่ปี พ.ศ. 2532 ถึงปี พ.ศ. 2539 รวมความยาวทั้งสิ้น 344 ตอน ส่วนในประเทศไทย สำนักพิมพ์สยามอินเตอร์คอมิกส์ได้เป็นผู้ถือลิขสิทธิ์ และนำลงตีพิมพ์ในนิตยสารซีคิดส์ ตั้งแต่ฉบับปฐมฤกษ์เป็นต้นมา จนกระทั่งจบบริบูรณ์
เนื้อเรื่อง.
เป็นเรื่องราวการผจญภัยของ ได ผู้มีเชื้อสายของอัศวินมังกร ไดใฝ่ฝันที่จะเป็นผู้กล้า และออกผจญภัยร่วมกับป๊อบ ระหว่างการผจญภัย ได ได้พบกับเพื่อนๆ และได้ร่วมกันต่อสู้กับจอมมารปีศาจ เวิร์น เพื่อปกป้องสันติสุขของมนุษย์
ตัวละครเอกของเรื่อง อายุ 12 ปี สืบสายเลือดมาจากพ่อซึ่งเป็นอัศวินมังกร คือ บารัน เรียนรู้การต่อสู้จากอวาน
ผู้ใช้เวทมนตร์ เพื่อนสนิทของได อายุ 15 ปี แรกๆ มีนิสัยขี้ขลาด แต่เมื่อนึกถึงคำสอนของอวาน และได้เห็นความกล้าหาญของได เขาจึงรวบรวมความกล้าทั้งหมดเข้าร่วมต่อสู้พร้อมกับทุกคน แอบชอบมามมาตลอดตั้งแต่ตอนที่ได้พบกันครั้งแรก
ลูกศิษย์คนที่ 2 ของอวาน อายุ 16 ปี เป็นลูกสาวของอัศวินโรก้า และนักบวชเรร่า ซึ่งอยู่กลุ่มผู้กล้าของอวานที่เคยร่วมมือกันกำจัดจอมปีศาจฮาดลาร์ในอดีต ใช้ปืนเวทมนตร์ที่ได้รับจาก อวาน เป็นอาวุธ แต่ต่อมาได้สมัครตัวเข้าเป็นศิษย์ของเทพแห่งเพลงมวยโบรคีน่า ทำให้ฝีมือพัฒนาขึ้นจนกลายเป็นนักสู้อย่างเต็มตัว
เจ้าหญิงแห่งอาณาจักรปาปูนิก้า อายุ 14 ปี เข้มแข็งและมีความเป็นผู้นำสูง เป็นนางเอกของเรื่อง แอบชอบไดอยู่
ชื่อเต็มคือ โกลเดนเมททอลสไลม์ เป็นเพื่อนสนิทของได และเป็นเหมือนเทพนำโชคของคณะผู้กล้า แท้จริงแล้วคือหยดน้ำตาพระเจ้า เป็นไอเท็มที่ตอบรับการร้องขอและสร้างปาฏิหาริย์ให้พวกได
ผู้กล้ารุ่นก่อน เก่งกาจทั้งทางด้านเวทมนตร์ วิชาดาบ วิชาสมุนไพร และอื่นๆ อีกหลายสาขา ปัจจุบันอายุ 31 ปี
ปีศาจจระเข้ ผู้ควบคุมปีศาจสัตว์ทั้งหมดในโลก และเป็น 1 ใน 6 แม่ทัพที่อยู่ใต้บังคับบัญชาของเวิร์น อายุประมาณ 30 ปี หากเทียบกับอายุคน ภายหลังจากการต่อสู้กับได ได้กลับใจและมาช่วยพวกไดและป๊อปในการต่อสู้
ศิษย์คนแรกของอวาน เป็นนักดาบฝีมือดี อายุ 21 ปี อดีตเคยเป็น 1 ใน 6 แม่ทัพของเวิร์น ผู้ควบคุมทัพอมตะ ซึ่งเป็นมอนสเตอร์จำพวกซอมบี้ แต่ภายหลังกลับใจมาร่วมกับคณะผู้กล้าเช่นเดียวกับโครโคไดล์
อาจารย์คนที่ 2 ของป็อป (คนแรกคืออวาน) 1 ในคณะผู้กล้าในอดีต ปัจจุบันอายุ 99 ปี มีพลังเวทมนตร์แข็งแกร่ง แต่นิสัยลามก
อาจารย์คนที่ 2 ของมาม (คนแรกคืออวาน) ถูกเรียกว่าเทพแห่งเพลงมวย มีฝีมือการต่อสู้แข็งแกร่ง แม้จะอายุมากแล้ว
1 ในเสนาธิการของบารัน เก่งกาจแกล้วกล้าสมชายชาติทหาร เคยถูกฮุนเคลฆ่าตายไปแล้วครั้งนึงแต่ได้บารันช่วยชุบชีวิตขึ้นมา ภายหลังได้กลับใจมาช่วยพวกไดต่อสู้
จอมเทพปีศาจที่แข็งแกร่งที่สุดในผืนพิภพ ปรารถนาที่จะเผาทำลายโลกและบุกต่อขึ้นไปทำลายสวรรค์เพราะเชื่อว่าพระเจ้านั้นลำเอียง รักเพียงมนุษย์เท่านั้น
อดีตจอมปีศาจ เคยถูกอวานจัดการไปแต่ฟื้นคืนชีพได้ด้วยพลังของเทพปีศาจ เวิร์น
เสนาธิการของเวิร์น ลึกลับรอบด้าน เป็นผู้กำความลับของเทพปีศาจ เวิร์น เอาไว้ ซึ่งที่จริงเป็นร่างแยกของเวิร์น
ยมทูตปริศนา 1 ในเสนาธิการของเวิร์น โหดเหี้ยมอำมหิต และเจ้าเล่ห์เป็นที่สุด ที่จริงแล้วเป็นเพียงตุ๊กตาเคลื่อนไหวของปิโรโร่
ปีศาจผู้ติดตามของคิลเวิร์น แต่จริงๆ แล้วเขาคือคิลเวิร์นตัวจริง จบชีวิตลงด้วยโกลเดนเฟเธอร์ของอวานและการโจมตีของมาม
พ่อแท้ๆ ของได เป็นอัศวินมังกรที่ผิดหวังกับมนุษย์จึงกลายเป็น 1 ในแม่ทัพที่เก่งกล้าของเทพปีศาจเวิร์น
จอมเวทย์ด้านมืด ผู้ควบคุมทัพมอนสเตอร์ เป็นคนน่ารังเกียจ หลอกใช้คนอื่นและต้องการชัยชนะโดยไม่สนวิธีการ
ปีศาจครึ่งน้ำแข็งครึ่งไฟ เกิดจากเวทมนตร์ต้องห้ามของฮาดลาร์ มีนิสัยชั่วร้าย ภายหลังกลายเป็น "อาร์เมด เฟลย์ซาร์ด"
1 ใน 5 องครักษ์ร่างโอริฮารูกอน ยศพอน ได้รับพลังจากโปรโมชั่น (กฎของหมากรุกบางข้อที่ทำให้ทหารพอนเลื่อนยศได้) และมีพลังอย่างฮาดล่าร์ มีกายาสีเงิน ภายหลังได้รับผมสีทองของฮาดล่าร์ และกลายเป็นสิ่งมีชีวิตในที่สุด
1 ใน 5 องครักษ์ร่างโอริฮารูกอนเช่นเดียวกับฮีม เดิมเป็นตัวไนท์ (ม้า) ในหมากรุกของเวิร์น ถนัดการต่อสู้ด้วยหอกและคาถาสายอิโอ นอกจากนี้ยังมีโล่ที่สามารถสะท้อนเวทมนตร์ได้ทุกชนิดเป็นอาวุธป้องกันด้วย
1 ใน 5 องครักษ์ร่างโอริฮารูกอน เดิมเป็นตัวรุก (ป้อม) ในหมากรุกของเวิร์น ไม่ได้ระบุชัดว่าถนัดการต่อสู้แบบไหน แต่มีพลังมหาศาล คาถาที่ถนัดคาดว่าจะเป็นลูร่า
1 ใน 5 องครักษ์ร่างโอริฮารูกอน เดิมเป็นตัวบิชอป (โคน) ในหมากรุกของเวิร์น มีร่างกายที่คมกริบไปทั้งตัว นิสัยโหดเหี้ยมอำมหิต ถนัดคาถาสายบากี้
ผู้นำของ 5 องครักษ์ร่างโอริฮารูกอน เดิมเป็นตัวควีนในหมากรุกของเวิร์น ยามปกติจะไม่แสดงแขนขาของตนออกมา ถนัดคาถาสายกีร่า
คำศัพท์.
ในการ์ตูนเรื่องนี้ อ้างอิงมาจากเกม ดราก้อนเควสต์ จึงมีคาถาและอาชีพที่น่าสนใจดังนี้
ฉบับอะนิเมะ.
ฉบับปี ค.ศ. 1991.
ออกอากาศทุกวันพฤหัสบดี เวลา 19.00 - 19.30 น. (ตามเวลาประเทศญี่ปุ่น) ทางสถานี TBS ตั้งแต่วันที่ 17 ตุลาคม ปี ค.ศ. 1991 ถึง 24 กันยายน ปี ค.ศ. 1992 มีความยาวทั้งสิ้น 46 ตอน สำหรับในประเทศไทย ช่อง 9 อ.ส.ม.ท. ได้นำมาออกอากาศในทุกวันเสาร์และวันอาทิตย์ เวลา 9.00 - 9.30 น. (ตามเวลาประเทศไทย) เมื่อปี ค.ศ. 1993 ในรายการช่อง 9 การ์ตูน โดยใช้ชื่อเรื่องว่า ไดตะลุยแดนเวทมนตร์
ภาพยนตร์.
ทั้ง 3 ภาค ได้ถูกสร้างขึ้นเพื่อออกฉายในงานโตเออะนิเมะแฟร์